projecte-aina/catalan_government_crawling huggingface dataset:
Arran de l'afectació que ha suposat per a entitats i empreses organitzadores d'activitats d'educació en el lleure la crisi sanitària ocasionada per la Covid-19, s'ha creat una prestació extraordinària amb l'objectiu de minimitzar l'impacte econòmic de l'adequació d'aquestes activitats als requisits de prevenció, protecció i higiene establerts per les autoritats sanitàries.
L'import màxim que es destina a aquest ajut és d'un milió d'euros.
S'estableixen dues línies d'ajuts: la línia A, per a despeses d'inversió (amb un import màxim per ajut de 100.000 euros), i la línia B, per a despeses corrents (amb un import màxim per ajut de 900.000 euros).
Totes les entitats beneficiàries han de complir els següents requisits:
Les oficines de l'Institut Català de l'Acolliment i de l'Adopció estan tancades a causa de la situació de crisi sanitària pel coronavirus.
Trobareu els tràmits d'Acolliments i adopcions a Tràmits per temes (Societat, ciutadania i famílies / Adopció i acolliment).
Si el tràmit disposa de formulari específic per fer-lo en línia, heu d'utilitzar aquest formulari per fer el tràmit.
Si el tràmit no està habilitat per fer-ho així, podeu fer servir la petició genèrica.
Si teniu qualsevol dubte podeu contactar a través de la bústia: [EMAIL]
El règim públic de la Seguretat Social garanteix que les persones més grans de seixanta-cinc anys rebin una prestació econòmica que els asseguri una protecció i una cobertura de recursos davant la situació de vellesa.
Les pensions de jubilació poden ser contributives o no contributives.
La pensió per jubilació, en la seva modalitat no contributiva, consisteix en una prestació econòmica individualitzada de caràcter periòdic reconeguda a la gent gran, per raó de la seva edat, que no han cotitzat mai a la Seguretat Social o bé hi han cotitzat un temps insuficient per tenir dret a una pensió contributiva, i que es troben en estat de necessitat.
Des que van entrar en vigor l'any 1990, les pensions no contributives són prestacions de caràcter universal i, per tant, la llei hi garanteix l'accés de totes les persones que compleixen els requisits.
A més, el reconeixement del dret d'accés a una pensió no contributiva comporta l'accés a l'assistència mèdica i farmacèutica de la Seguretat Social.
La determina anualment la Llei de pressupostos generals de l'Estat.
És variable i depèn dels ingressos de la persona sol·licitant i dels ingressos dels familiars amb qui convisqui.
Les persones que compleixen els requisits necessaris per accedir a aquesta prestació han de presentar als Serveis Territorials o a les oficines del Departament el model de sol·licitud emplenat, juntament amb tota la documentació requerida.
El programa "Educant en la Responsabilitat" neix l'any 2012 donant resposta a la legislació vigent, tant a la Llei 14/2010, del 27 de maig, dels drets i les oportunitats en la infància i l'adolescència com a la Llei Orgànica 5/2000, de 12 de gener, reguladora de la responsabilitat penal dels menors.
Té la finalitat de donar resposta a situacions on infants o adolescents de menys de 14 anys han estat implicats com a autors en la denúncia d'un fet tipificat en el Codi Penal com a delicte i desenvolupa un programa de valoració i intervenció amb aquesta població i les seves famílies, oferint una actuació adient a la seva situació i des de l'àmbit de la prevenció.
L'equip que realitza la valoració i intervenció està format actualment per una psicòloga, dues educadores referents, un educador comunitari i una administrativa.
Actualment les denúncies són derivades des de la Fiscalia de Menors i el cos de Mossos d'Esquadra i l'àmbit d'actuació ve determinat per criteris territorials i per la naturalesa i gravetat dels fets denunciats.
El programa té com a objectiu donar una resposta des del sistema de protecció als menors de 14 anys que tenen comportaments que es considerarien delicte si fossin majors d'aquesta edat.
La nostra actuació està centrada en una perspectiva preventiva i restaurativa: responsabilització de l'infractor, reparació del dany a la víctima i restauració de les relacions socials trencades pel delicte.
Aquesta intervenció específica no exclou la valoració de la possible existència d'una situació de desprotecció ni el treball per part dels serveis socials bàsics i els equips d'atenció a la infància i l'adolescència (EAIA), sinó que la complementa.
Aquest equip centra la seva actuació en processos de mediació, reparació i intervenció educativa i/o terapèutica en relació al fet delictiu i la víctima.
Tota situació de risc o desemparament detectada quedaria fora del seu abast i s'hauria de coordinar amb els serveis socials bàsics i/o els equips tècnics corresponents (EAIA, equips tècnics de centre d'acollida -ETCA-).
Aquestes recomanacions han estat impulsades pel Col·legi de Periodistes de Catalunya, el Consell de l'Audiovisual de Catalunya i el Departament de Treball, Afers Socials i Famílies, amb la secretaria d'Infància, Adolescència i Joventut, i la d'Igualtat, Migracions i Ciutadania.
També hi ha participat el Síndic de Greuges.
Aquest document parteix del principi que els infants i els adolescents són membres actius de la societat i subjectes de drets que s'han de garantir.
En aquest sentit, les recomanacions volen esdevenir una guia per fomentar un tractament mediàtic que respecti l'interès superior dels infants i adolescents, en especial el dels més vulnerables, amb l'objectiu que cap acció comunicativa pugui contravenir els seus drets universals.
Per determinar si les persones sol·licitants de les PNC disposen d'ingressos suficients, es fa un càlcul basat en la unitat econòmica de convivència.
La suma de tots els ingressos de tots els membres de la unitat econòmica de convivència és un indicador que serveix per a calcular i determinar l'accés a la pensió no contributiva.
La Secretaria d'Inclusió Social i de Promoció de l'Autonomia Personal facilita, anualment, les taules de límit de recursos econòmics segons els membres que integren la unitat econòmica de convivència i els graus d'ascendència o descendència.
La unitat econòmica de convivència fa referència al nucli de convivència format per la persona sol·licitant amb altres persones amb qui està unida per matrimoni o per lligams de consanguinitat fins al segon grau, és a dir, avis, pares, fills, germans i/o néts, o per adopció.
La persona beneficiària i les persones que conviuen i mantenen entre elles el parentiu següent: cònjuge, fills, néts, pares, avis o germans.
En la seva quantia bruta, incloses les retencions d'IRPF i les aportacions a la Seguretat Social.
Des del mes següent de la data de presentació de la sol·licitud.
És únicament compatible quan aquests ingressos no superen l'import màxim anual ni mensual establert per la pensió no contributiva i cobrant com a màxim aquest import.
Cal tenir en compte que la persona beneficiària d'una pensió no contributiva no pot ser alhora beneficiària de les següents prestacions:
Les pensions no contributives no són exportables, excepte que es tracti d'estades de curta durada (inferiors a 90 dies) dintre de l'any natural.
Mitjançant un certificat expedit per la secció d'estrangeria de la Direcció General de Policia.
Cal acreditar documentalment l'estat civil:
A qualsevol oficina bancària ubicada al territori de la Comunitat Autònoma de Catalunya.
Només en cas de sentència judicial.
Un cop atorgada la pensió, la facilita la Tresoreria de la Seguretat Social.
Dóna dret a assistència mèdica i a prestacions farmacèutiques gratuïtes.
Tan aviat com es produeixin aquestes variacions i en un termini màxim de 30 dies a comptar des de la data en què es produeix el fet.
Quan disposi del contracte de treball o del primer full de salari i, en tot cas, abans de 30 dies des de la signatura de contracte o de l'inici de l'activitat.
Aquesta comunicació genera una compatibilització o una suspensió en nòmina, tenint en compte, l'import percebut en concepte de treball remunerat.
La prestació complementària per a pensionistes de la modalitat no contributiva per invalidesa o jubilació és una prestació de dret subjectiu destinada a complementar la pensió de la modalitat no contributiva del Sistema de la Seguretat Social per a aquelles persones que no es poden incorporar al món laboral.
La percepció d'aquest complement, la quantia del qual es determina anualment, està vinculada a la percepció de la Pensió no contributiva (de jubilació o d'invalidesa).
La poden sol·licitar les persones beneficiàries d'una PNC que resideixin a Catalunya, no realitzin activitat laboral, puguin demostrar un nivell d'ingressos determinat i no siguin usuàries d'una prestació de serveis d'acolliment residencial, de salut o sociosanitari, de caràcter permanent.
La persona que vulgui sol·licitar el trasllat del seu expedient a una altra comunitat autònoma ho pot notificar tant a la comunitat autònoma on resideix com en aquella on vol sol·licitar el trasllat.
La sol·licitud es fa a través d'un escrit on s'ha de fer constar el domicili d'origen i el de destí.
L'escrit pot consistir en una declaració expressa signada per la persona beneficiària on informa de la nova adreça a la comunitat autònoma de destí.
La persona que vulgui sol·licitar un canvi de domiciliació bancària del cobrament de la pensió no contributiva per invalidesa ha de fer un escrit de petició de canvi, signat per la persona beneficiària, i lliurar el full de sol·licitud de transferència bancària per a indicar les dades bancàries completes i sense esmenes, segellat per l'entitat bancària corresponent.
Les persones beneficiàries han de fer un escrit per comunicar el fet que genera la modificació (canvi d'estat civil, canvi d'unitat econòmica de convivència, cobrament d'una altra prestació, etc.) i adjuntar-hi la documentació acreditativa corresponent (com ara el llibre de família, una sentència de divorci, certificat de convivència, resolució aprovatòria de pensió, etc.)
Els canvis s'han de comunicar en un termini màxim de 30 dies des de la data en què es produeixen:
El Departament de Treball, Afers Socials i Famílies, seguint les instruccions del Departament de Salut, ha pres les mesures següents en relació amb el coronavirus:
S'ha suspès temporalment l'activitat de dos centres de dia de la ciutat de Barcelona per haver-se confirmat un cas a cada centre de coronavirus SARS-CoV-2 en usuaris.
En aquests dos recursos s'ha activat el Servei d'Assistència Domiciliària (SAD) per donar resposta a les necessitats de les persones usuàries en situació de vulnerabilitat que viuen soles.
Es tanquen durant un període mínim de 15 dies els casals cívics, casals de gent gran, les cases del mar i les ludoteques de la Generalitat.
En el cas de centres de dia que comparteixen edifici amb una residència, l'ordre del Departament és assegurar que tant els usuaris com els professionals de la residència i del centre de dia estiguin en espais separats i no entrin en contacte.
Si no es poden mantenir els espais separats per tal que els usuaris i professionals es mantinguin exclusivament en el seu servei, el centre de dia haurà de cessar temporalment l'activitat i es buscaran alternatives a cada usuari.
En la resta de centres de dia, se seguiran les recomanacions preventives específiques per al centres residencials i de dia.
Pel que fa als centres residencials d'atenció a la gent gran, les persones amb discapacitat i salut mental, el Departament ha donat tres noves indicacions:
D'altra banda, recordem que divendres passat es van acordar amb patronals i sindicats uns documents de prevenció i de maneig de casos o sospites de contagi als centres.
Les principals recomanacions a les residències són:
Recordem que dilluns el nostre Departament va acordar amb patronals i sindicats, en el si del Consell de Relacions Laborals de Catalunya, un document de recomanacions a empreses i persones treballadores sobre el coronavirus.
Trobareu tota la informació i materials del Departament de Salut al web http://canalsalut.gencat.cat/coronavirus
Pel que fa a l'àmbit de l'educació en el lleure, resten suspeses totes les activitats d'educació en el lleure com a mínim durant 15 dies des del 13 de març.
La Direcció General de Joventut (DGJ) expressa el seu condol per la mort de Rosa Maria Carrasco, qui fou Directora general de la Joventut durant el Govern provisional del president Tarradellas i cofundadora del Consell Nacional de la Joventut de Catalunya (CNJC).
Rosa Maria Carrasco rebent la Creu de Sant Jordi l'any 2012 / Generalitat de Catalunya, via Wikimedia Commons
Amb aquestes línies, des de la DGJ traslladem el nostre condol a la família i als amics de la finada i ens sumem a les mostres de reconeixement a la seva figura i a la seva trajectòria vital.
Una trajectòria marcada per un sòlid compromís cívic i polític amb el país i, també, per la seva entrega i dedicació al moviment escolta i guia de Catalunya, al qual va estar vinculada durant bona part de la seva vida.
Les recerques, que es becaran per un valor total de 26.000 euros, contribuiran a la transferència de coneixement i orientació de les polítiques de joventut
El Departament de Treball, Afers Socials i Famílies, a través de l'Agència Catalana de la Joventut i en col·laboració amb l'Agència de Gestió d'Ajuts Universitaris i de Recerca, té oberta la nova convocatòria per al suport a la recerca en matèria de joventut en tres línies: el Premi Joventut, les beques per a la realització de tesis doctorals i els ajuts a projectes d'estudi i anàlisi en matèria de joventut.
Mitjançant una convocatòria pública dotada amb un pressupost total de 26.000 euros, el Departament de Treball, Afers Socials i Famílies pretén contribuir a millorar el coneixement de la realitat en matèria de joventut a Catalunya i, d'aquesta manera, facilitar l'orientació i actualització de les polítiques de joventut i les actuacions adreçades a la joventut que es fan des de les administracions públiques i la societat civil.
Així mateix, també es pretén enfortir i dinamitzar la xarxa de persones investigadores en temes de joventut.
La convocatòria del Premi Joventut per a l'any 2018 té l'objectiu de premiar un treball acadèmic de recerca que analitzi la realitat juvenil actual de Catalunya des d'una perspectiva general o sobre algun dels seus aspectes, preferentment sobre joves de 16 a 29 anys.
El Premi està dotat amb 2.000 euros i inclou la possibilitat de publicar la recerca guanyadora en la col·lecció Aportacions de l'Observatori Català de la Joventut.
També s'ha publicat la convocatòria per optar a les Beques per a la realització de tesis doctorals en matèria de joventut, amb una dotació total de 4.000 euros i un màxim de 2.000 euros per beca.
L'objectiu és promoure i estimular entre els investigadors i les investigadores la realització de tesis doctorals sobre la realitat juvenil actual a Catalunya i les polítiques de joventut de Catalunya.
La tercera línia de la convocatòria està relacionada amb els Ajuts a projectes d'estudi i anàlisi en matèria de joventut a Catalunya amb l'objectiu d'estimular la investigació i contribuir al coneixement de la realitat actual en matèria de joventut a Catalunya.
L'Agència Catalana de la Joventut destina 20.000 euros als ajuts, amb un import màxim per cada ajut de 10.000 euros.
Com a novetat, enguany es vol potenciar la recerca sobre la interseccionalitat de les desigualtats socials entres les persones joves (amb 2.500 euros per ajut) i els projectes de recerca que realitzin explotacions de la matriu de dades de l'Enquesta a la joventut de Catalunya (EJC) de 2017 (amb 2.500 euros per ajut).
El Premi Joventut es va instituir l'any 1984, i des de llavors s'han reconegut i publicat treballs sobre temàtiques com ara la immigració juvenil en el marc dels centres d'educació, la participació dels joves en l'àmbit comunitari o l'emancipació juvenil en el context immobiliari de la crisi econòmica.
El termini per presentar les propostes finalitza el 14 de setembre de 2018
Període d'inscripcions fins al 5 d'octubre
Avui s'obre la inscripció al programa "Delegats i delegades en 3D" per al curs 2018-2019 impulsat per la Direcció General de Joventut i adreçat a tots els instituts públics i concertats interessats a fomentar la participació del seu alumnat.
El programa 3D té l'objectiu de potenciar i reforçar la tasca del delegat o delegada com a interlocutor i dinamitzador de l'aula; millorar les competències de l'alumnat i del professorat en coneixements, procediments i actituds per treballar i organitzar-se a l'aula de manera participativa; fomentar el rol actiu de l'alumnat en la presa de decisions sobre els temes que l'afecten, i millorar i incrementar la qualitat de la participació al centre educatiu.
El programa es desenvolupa en cinc fases durant tot el curs escolar: introducció al 3D i a la participació; elecció del projecte; planificació del projecte participatiu; realització del projecte participatiu, i avaluació i continuïtat.
La inscripció es pot formalitzar del 3 de setembre al 5 d'octubre.
Un cop rebut el formulari es farà una reunió informativa amb els interessats/des en participar en el programa per informar al professorat del centre en què consisteix el 3D, els objectius que persegueix en matèria de participació, el funcionament i els requisits mínims que cal tenir per poder garantir el compliment del programa.
Els premiats exhibeixen les seves obres en el marc del V. Off, que es fa paral·lelament al certamen internacional Visa pour l'Image
El conseller de Treball, Afers Socials i Famílies, Chakir el Homrani, ha lliurat aquesta tarda els premis de fotoperiodisme jove Clic 2018 que s'han celebrat en el marc del certamen V. Off que es fa de forma paral·lela al festival internacional de fotoperiodisme Visa pour l'Image de Perpinyà.
A l'acte, també hi ha assistit la directora general de Joventut, Marta Vilalta, i el director general de l'Agència Catalana de Joventut, Cesc Poch.
Durant la seva intervenció, el conseller ha destacat el compromís del fotoperiodisme social que " dona veu i fa un relat gràfic de realitats que si no es mostressin així, no existirien per a la societat ".
El Homrani ha agraït l'esforç dels participants en aquesta edició del CLIC per " mostrar realitats, moltes vegades invisibles " i ha felicitat tots els premiats.
Els premis Clic estan organitzats pel Departament de Treball, Afers Socials i Famílies, a través de la Direcció General de Joventut i l'Agència Catalana de la Joventut, i l'Associació Diomira i vol ser un trampolí per als fotoperiodistes joves catalans, d'entre 18 i 30 anys.
Els premis tenen dues modalitats, fotoreportatge i producció audiovisual.
També s'atorga una beca de 3.000 euros per desenvolupar un projecte fotoperiodístic.
En aquesta edició s'han presentat una vintena de treballs i des de la seva la seva creació, l'any 2000, hi han participat 750 joves.
• En la modalitat de fotoreportatge:
Guanyadora amb el treball "Retrats d'excés", que aborda la problemàtica de l'alcoholisme.
Accèssit amb el treball "Roberta", que ressegueix la història d'una dona trans italiana que viu a Barcelona.
- Júlia Albacar i David Barreda han estat els guanyadors amb "La fàbrica dels dos rius", una aproximació al problema del poble de Flix, que fa més de cent anys ha viscut a l'ombra d'una fàbrica química.
Finalment, Anna López ha estat la guanyadora de la beca fotoperiodística d'aquesta edició del concurs amb el projecte "El tercer sexe a l'Índia, les Hijras".
A més dels guardonats, en l'exposició que s'exhibeix a la Casa de la Generalitat de Perpinya, també es poden veure les següents obres seleccionades:
• Aleix Solernou."1 d'octure: el dia que vam perdre la innocència".
El SOC destina 2.600.000 euros per subvencionar la contractació de 81 persones tècniques referents d'ocupació juvenil
El Consell de Direcció del Servei Públic d'Ocupació de Catalunya (SOC) ha aprovat avui la convocatòria per la contractació de personal tècnic referent d'ocupació juvenil del programa de Garantia Juvenil.
El SOC destina 2.600.000 euros per subvencionar la contractació de 81 persones tècniques de referents d'ocupació juvenil per part d'ajuntaments i consells comarcals.
La nova figura de personal tècnic referent d'ocupació juvenil donarà atenció de manera individualitzada i personalitzada als joves, principalment els més vulnerables, per informar-los i acompanyar-los en el seu procés d'orientació i assessorament laboral entre l'escola i el món del treball.
Com a referents d'ocupació juvenil, treballaran també de manera coordinada amb Centres educatius, oficines joves, dispositius de salut i serveis socials, per assegurar una resposta integral als joves que impulsi la seva formació professionalitzadora i una posterior inserció laboral de qualitat.
El Departament de Treball, Afers Socials i Famílies, mitjançant el SOC, ha pres la decisió d'impulsar aquesta convocatòria de subvencions un cop finalitzat el programa Xarxa d'Impulsors de promoció i difusió del Programa de Garantia Juvenil de Catalunya.
Una de les principals raons per subvencionar la contractació de la figura de tècnic referent d'ocupació juvenil és la rellevància de les actuacions dels impulsors de la Xarxa en matèria d'assessorament integral a la població més jove i vulnerable, que van causar un abandonament escolar prematur i es troben sense formació ni ocupació.
Les persones a contractar durant un any han de ser tècniques amb experiència amb joves menors de 30 anys, amb capacitat de relació entre administracions i de treball en xarxa prioritàriament, demandants d'ocupació al SOC i amb titulació universitària.
Ajuntaments i consells comarcals disposaran d'una persona orientadora que acompanyarà als joves més vulnerables en la transició de l'escola al món del treball
Els propers 23 i 24 d'octubre es reuniran a Barcelona més de 50 experts de diferents universitats europees que formen part del consorci de recerca que està desenvolupant l'European Cohort Development Project (ECDP) en què participa l'Observatori Català de la Joventut.
Es tracta d'un projecte que té per objectiu dissenyar i impulsar una enquesta europea (EuroCohort) sobre infància i joventut que esdevingui una Infraestructura de Recerca a nivell europeu.
L'enquesta EuroCohort està dissenyada com una enquesta pànel (en què s'entrevista a les mateixes persones en les diferents onades) que proporcionarà informació longitudinal sobre el benestar subjectiu i objectiu d'infants i joves.
En la primera onada s'entrevistaran als progenitors dels nounats i a infants de set anys.
EuroCohort seria la primera enquesta pànel europea dirigida a nounats i infants que proporcionaria informació inèdita, comparable, rigorosa i actualitzada sobre la situació i necessitats d'aquests col·lectius.
El benestar infantil i juvenil és una qüestió que ha pres un especial relleu durant la recent crisi econòmica, ja que aquests dos col·lectius han estat els més afectats arreu d'Europa.
A més a més, hi ha un ampli consens acadèmic en què les experiències viscudes durant la infància i la joventut sovint tenen efectes que duren al llarg de la vida de les persones, afectant a aspectes com la qualitat de vida, la productivitat, la utilització dels serveis socials o la transmissió intergeneracional de la pobresa.
Per aquest motiu millorar les intervencions en aquestes etapes de la vida és un objectiu prioritari de les administracions públiques.
En aquest sentit, una enquesta pànel és especialment rellevant ja que no només ofereix informació sobre el moment actual sinó també sobre els mecanismes a través dels quals es generen les situacions de benestar o vulnerabilitat.
ECDP és un projecte finançat amb 2.048.880 € pel call INFRADEV del programa Horitzó 2020 de la Comissió Europea.
INFRADEV està destinat a promoure el desenvolupament de noves infraestructures de recerca.
Al projecte ECDP hi participen més de 60 investigadors de 16 institucions de recerca de 13 estats membres de la Unió Europea.
L'Agència Catalana de la Joventut, a través de l'Observatori Català de la Joventut, forma part del consorci de recerca, que està dirigit pel catedràtic Gary Pollock, un expert en benestar infantil i juvenil de la Manchester Metropolitan University.
ECDP va començar el gener de 2018 i finalitzarà el juny de 2019.
Gary Pollock, expert en benestar infantil i juvenil de la Manchester Metropolitan University, lidera el projecte